தக்‌ஷின சித்ராவில் வார இறுதியில் மட்டும் சனி, ஞாயிறுகளில் கரகாட்டம், சிலம்பாட்டம், தப்பாட்டம், ஒயிலாட்டம், பொய்க்கால் குதிரையாட்டம், மயில் நடனம் உள்ளிட்ட பாரம்பரிய நாட்டுப்புறக் கலைகளை ஊக்குவிக்கும் வண்ணம் அதன் ஆர்வலர்களால் இலவச ஷோக்கள் நடத்தப்படுகின்றன. மென்பொருள் துறையில் பணிபுரியும் நாட்டுப்புறக் கலை ஆர்வலர்கள் கூட தாமாக முன்வந்து இப்படிப்பட்ட ஷோக்களில் தங்களது பங்களிப்பை அளித்து விட்டுச் செல்கிறார்கள். இங்கே பணம் பிரதானமில்லை. கலையும், கலையின் மீதான பற்றுமே முதலிடம் பெறுவதால் காக்னிசண்ட் நிறுவனத்தில் பணிபுரியும் நித்யா என்பவர் அன்று கரகாட்ட நிகழ்ச்சியை வழங்கினார்.